Diari Oficial de la Generalitat Valenciana


Sumari del DOGV 4669, del 14-01-2004 (2004/900121)

ORDE de 10 de desembre de 2003, de la Conselleria de Cultura, Educació i Esport, per la qual s'implanta l'especialitat de Musicologia en el Conservatori Superior de Música Oscar Esplà d'Alacant.
--------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/12/10/(2)/dof/vci/html**

### Dades del document

Número de DOGV
:   4669

Data del DOGV
:   14-01-2004

Secció del DOGV
:   I. DISPOSICIONS GENERALS

Número del document
:   2004/900121


Data del document
:   10-12-2003

Organisme emissor


Tipus de document
:   Ordre

Descriptors 

:   * Alacant
    * centre d'ensenyament
    * ensenyament públic

ORDE de 10 de desembre de 2003, de la Conselleria de Cultura, Educació i Esport, per la qual s'implanta l'especialitat de Musicologia en el Conservatori Superior de Música Oscar Esplà d'Alacant. [2003/X13928]
  
L'Orde de la Conselleria de Cultura i Educació, de 24 de febrer de 1999 (DOGV de 20.04.1999), va implantar en el Conservatori Superior de Música Oscar Esplà d'Alacant determinades ensenyances de Música de Grau Superior establides en el títol II de la Llei Orgànica 1/1990, de 3 d'octubre d'Ordenació General del Sistema Educatiu. Així mateix, la citada disposició va establir la possibilitat d'impartir determinades ensenyances corresponents als plans d'estudi regulats pel Decret 2618/1966, de 10 de setembre, fins a la seua extinció per implantació de les noves ensenyances.
  
  
La direcció del centre ha sol·licitat la implantació de l'especialitat de Musicologia corresponent al Grau Superior de Música del pla d'estudis regulats pel Reial Decret 617/1995, de 21 d'abril, pel qual s'establixen els aspectes bàsics currículum de grau superior de Música i es regula la prova d'accés a estos estudis (BOE de 6 de juny de 1995) i el Decret 132/2001, de 26 de juliol, del Govern Valencià, pel qual s'establix el currículum del Grau Superior de Música en la Comunitat Valenciana (DOGV de 14.8.2001). Esta petició disposa de l'informe favorable de la Direcció General d'Ensenyament.
  
En virtut d'això i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
  
  
ORDENE
  
  
Primer
  
S'implanta en el Conservatori Superior de Música Oscar Esplà d'Alacant, codi 00916612, l'especialitat de Musicologia del Grau Superior de les ensenyances de Música corresponent als plans d'estudi regulats en la Llei Orgànica 1/1990,de 3 d'octubre, d'Ordenació General del Sistema Educatiu. El codi identificador de les ensenyances és: 26446584661.
  
  
Segon
  
En el curs acadèmic 2004/2005, s'impartirà el primer curs del Grau Superior de les ensenyances implantades. La resta dels cursos s'implantaran progressivament en anys successius.
  
  
  
DISPOSICIÓ ADDICIONAL ÚNICA
  
  
El que establix esta disposició s'inscriurà en el Registre de Centres Docents de la Generalitat Valenciana.
  
  
  
DISPOSICIONS FINALS
  
  
Primera
  
Es faculta les direccions generals d'Ensenyament, de Règim Econòmic i de Personal Docent perquè, en l'àmbit de les seues respectives competències, adopten les mesures necessàries per al compliment del que es disposa en esta orde.
  
  
Segona
  
Conformement al que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar potestativament recurs de reposició o bé plantejar-hi directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.
  
  
Tercera
  
Esta disposició entrarà en vigor l'endemà de la publicació en el Diari Oficial de la Generalitat Valenciana. No obstant això, els seus efectes acadèmics s'entendran referits a l'inici del curs escolar 2004/2005.
  
  
València, 10 de desembre de 2003
  
  
El conseller de Cultura, Educació i Esport,
  
ESTEBAN GONZÁLEZ PONS


Còpia Permalink ELI